open-index/open-wikipedia-markdown huggingface dataset:
Burzenland

[náhľad|right|300px|Pohľad na jednu časť Burzenlandu. Napravo je [Ghimbav (nem. *Weidenbach*), naľavo Cristian (*Neustadt*) a pri vrchu Zeidener Berg v ďialke možno rozoznať Codlea (*Zeiden*).]]
**Burzenland** (lat. *terra Borza*, rum. *Țara Bârsei*, maď. *Barcaság*) je nemecký názov historického územia na juhovýchode Sedmohradska (ležiaceho dnes v Rumunsku), s Brašovom (*nem. Kronstadt*) ako najdôležitejším mestom. 

## Geografia
Burzenland sa nachádza v kotline, ležiacej v karpatskom oblúku (v Južných Karpatoch). Dá sa približne ohraničiť sídlami Feldioara (*Marienburg*) na severe, Râșnov (*Rosenau*) na juhozápade a Prejmer (*Tartlau*) na juhovýchode. Územie je pomenované podľa rieky Burzen (rum. *Bârsa*), ktorá sa vlieva do Oltu (*Alt*), pravostranného prítoku Dunaja.

## Dejiny
náhľad|Mapa Burzenlandu (1959)
V roku 1211 daroval uhorský kráľ Ondrej II. územie Burzenlandu rádu nemeckých rytierov, aby ho kolonizovali a zároveň pomohli Uhorsku proti prenikajúcim Kumánom. Rád nemeckých rytierov tu postavil viacero hradov a pozýval na územie nemeckých kolonistov. Osadníci sa regrutovali predovšetkým z radov sedmohradských Sasov, ktorí žili v susednom území okolo mesta Sibiu (*Hermannstadt*) (Sieben Stühle), ale boli medzi nimi aj osadníci priamo z Nemecka. O necelých 14 rokov (1225) bol rád nemeckých rytierov z územia vyhnaný, pretože mal v pláne zriadiť na území rádový štát nezávislý od uhorského kráľa.

Nemeckí kolonisti v Burzenlande ale zostali a preukázali vysoký stupeň organizácie, čo vyústilo do autonómie trvajúcej od roku 1224 až do 19. storočia v rámci tzv. Kráľovej zeme (nem. *Königsboden*, lat. *Fundus Regius*, maď. *Királyföld*). V roku 1876 bol Burzenland v rámci veľkej administratívnej reformy Sedmohradska začlenený do uhorskej brašovskej župy. Potom, čo sa Sedmohradsko stalo v roku 1920 súčasťou Rumunska, zostal Burzenland súčasťou rumunskej brašovskej župy.

## Sídla
[náhľad|Oblasť osídlenia [sedmohradských Sasov. Burzenland sa nachádza na juhovýchode mapy]]
Prvý uvádzaný názov je v nemčine, v zátvorkách sú rumunské názvy:
* *Bartholomä* (Bartolomeu, severozápadná časť Brašova) 
* *Bienengärten* (Stupini)
* *Brenndorf* (Bod)
* *Heldsdorf* (Hălchiu)
* *Honigberg* (Hărman)
* *Kronstadt* (Brašov)
* *Marienburg* (Feldioara)
* *Neustadt* (Cristian)
* *Nußbach* (Măieruș)
* *Petersberg* (Sânpetru)
* *Rosenau* (Râșnov, kedysi v rumunčine Rîșnov)
* *Rothbach* (Rotbav)
* *Schirkanyen* (Șercaia)
* *Tartlau* (Prejmer)
* *Törzburg* (Bran)
* *Weidenbach* (Ghimbav)
* *Wolkendorf* (Vulcan)
* *Zeiden* (Codlea)

## Iné projekty

## Zdroj
*

Kategória:Sedmohradsko
Kategória:Geografia Rumunska
Kategória:Dejiny Rumunska
Kategória:Dejiny Uhorska
The One I Love

„**The One I Love**“ je rocková balada americkej skupiny R.E.M. Bola vydaná z ich piateho štúdiového albumu *[[Document]]* ako singel na 7" vynilovej platni v roku 1987. Singel dśa stal ich prvým hitom, a dosiahol 9. miesto v americkom rebríčku Billboard Hot 100, 14. miesto v Kanade a v roku 1991 16. miesto v britskom rebríčku UK Singles Chart. Režisérom hudobného videa k skladbe bol umelec Robert Longo. Kameraman bol Alton Brown.

V roku 2005 bola skladba „The One I Love“ zaradená na 57. miesto v zozname 100 Greatest Guitar Tracks časopisu *[[Q (časopis)|Q]]*. V roku 2012 vyhlásil časopis *[[Slant]]* skladbu za 38. najlepší singel 80. rokov.

## Zoznam skladieb
Všetky skladby napísali Bill Berry, Peter Buck, Mike Mills a Michael Stipe ak nie je uvedené inak.

# „The One I Love“ – 3:16
# „Maps and Legends“ (live)1 – 3:15

### 12": IRS / IRS-23792 (USA)
;Strana 1
# „The One I Love“ – 3:16

;Strana 2
# „The One I Love“ (live)1 – 4:06
# „Maps and Legends“ (live)1 – 3:15

### 12": IRS / IRMT 146 (UK)
# „The One I Love“ – 3:16
# „Last Date“ (Floyd Cramer) – 2:16
# „Disturbance At The Heron House“ (live)1 – 3:26

1 Nahraná v McCabe's Guitar Shop, Santa Monica, Kalifornia; 24. máj 1987.

## Pozície v rebríčkoch

*1 – Singel pôvodne dosiahol 51. miesto v UK. Potom, ako bol vydaný znovu, dosiahol 16. miesto.
*2 – Do rebríčka sa dostal len v roku 1991, po jeho opätovnom vydaní.

## Referencie

## Zdroj

Kategória:Single z 1987
Kategória:Piesne skupiny R.E.M.
Kategória:Rockové balady
Velký kámen (okres Nový Jičín)

**Velký kámen** je prírodná pamiatka ev. č. 2061 juhovýchodne od obce Veřovice v okrese Nový Jičín. Oblasť spravuje AOPK ČR Správa CHKO Beskydy.

## Ochrana
Predmetom ochrany je cenný geomorfologický útvar a fragment lesného prirodzeného charakteru s vysokou biodiverzitou.

## Referencie


## Pozri aj
* Zoznam chránených území v okrese Nový Jičín
* Chránená krajinná oblasť Beskydy

## Externé odkazy
* Vyhláška Správy CHKO Beskydy o zriadení prírodnej pamiatky strana 1., strana 2.

## Zdroj

Kategória:Chránené územia v okrese Nový Jičín
Kategória:Chránená krajinná oblasť Beskydy
Kategória:Veřovice
Miroslav Nemec (futbalista)

**Miroslav Nemec** (* 26. september 1971, Banská Bystrica) je futbalový tréner a bývalý slovenský futbalista.

## Hráčska kariéra
Futbalové začiatky Miroslava Nemca sú spojené s družstvom Agrostav Sásová, kde hrával od svojich 12-tich rokov až do nástupu na základnú vojenskú službu. Počas základnej vojenskej služby hrával za "B" družstvo Banská Bystrica "B". Po ukončení vojenskej služby hral 3. ligu za družstvo FC Selce. Od roku 1996 začal hrávať najvyššiu národnú ligu a to za družstvá Tatran Prešov, 1. FC Košice, DAC Dunajská Streda, MŠK Žilina, FK Matador Púchov, FK Atyrau (Kazachstan) a FC Ekibastuzets (Kazachstan). Po návrate z Kazachstanu ukončil svoju futbalovú kariéru. Futbal hrával ďalej, ale už iba v nižších regionálnych súťažiach. Za sezónu 2011/2012 bol členom Jedenástky ObFZ Žilina.

Po skončení futbalovej kariéry zostal pri futbale a to v pozícii futbalového trénera. Podarilo sa mu získať FFU PRO Coaching Award UEFA PRO DIPLOMA. Svoje teoretické znalosti v rokoch 2006 až 2015 prakticky aplikoval v MŠK Žilina, kde pôsobil ako asistent hlavného trénera A družstva, ale aj ako hlavný tréner U-19 a B družstva. Od júna 2015 do septembra 2015 pôsobil v prvoligovom klube TS Podbeskidzie Bielsko-Biala (Poľsko), ako asistent trénera Dariusza Kubického. Od októbra 2015 pôsobil ako hlavný tréner družstva OFK Teplička nad Váhom, účastníka II. ligy (DOXXbet liga). Jeho úlohou bolo zachrániť družstvo v II. lige, čo bolo splnené. Od októbra 2016 bol hlavným trénerom A družstva MFK Frýdek Místek (2. česká liga). Jeho úlohou bolo zachrániť družstvo v II. lige, čo bolo splnené. Od roku 2017 bol hlavným trénerom A družstva Telen Vision (2. liga v Zimbabwe). Tam pôsobil až do januára 2020, kedy začal pôsobiť ako asistent trénera FC Nitra. Od 6. marca do júla 2020 bol hlavným trénerom FC Nitra. Od 1. júna 2021 do roku 2022 bol hlavným trénerom družstva MFK Zemplín Michalovce, účastníka Fortuna ligy. V roku 2023 sa vrátil do klubu FC Talen Vision a následne bol manažérom v klube Tadamon Sour SC Lebanon. V roku 2025 je trénerom FK Humenné.

## Európske klubové zápasy
2003/2004: FK Matador Púchov - UEFA pohár (4 zápasy/2 góly - FC Sioni Bolnisi, FC Barcelona)
2002/2003: MŠK Žilina - UEFA Champions League (2 zápasy - FC Basel 1893)
2000/2001: 1. FK Košice - UEFA Cup (2 zápasy - GAK Graz)

## Úspechy
2008 (MŠK Žilina) - postup do skupinovej fázy Pohára UEFA (asistent hlavného trénera D. Radolského)
2010 (MŠK Žilina) - postup do skupinovej fázy Ligy majstrov (asistent hlavného trénera P. Hapala)
2002, 2003 (MŠK Žilina) - Slovenský futbalový majster (hráčska kariéra)
2007, 2010, 2012 (MŠK Žilina) - Slovenský futbalový majster (asistent hlavného trénera P. Vrbu, P. Hapala, F. Adelaara)
2012 (MŠK Žilina) - víťaz Slovenského pohára (asistent hlavného trénera F. Adelaara)

## Referencie

Kategória:Slovenskí futbalisti
Kategória:Futbaloví útočníci
Kategória:Slovenskí futbaloví tréneri
Kategória:Hráči 1. FC Tatran Prešov
Kategória:Hráči FK DAC 1904 Dunajská Streda
Kategória:Hráči MŠK Žilina
Kategória:Hráči FK Púchov
Kategória:Osobnosti z Banskej Bystrice
Extraliga hádzanárov 1997/98

**Extraliga hádzanárov** v sezóne **1997/98** bol v poradí 5. ročník najvyššej hádzanárskej ligy mužov, spravovanej Slovenským zväzom hádzanej. Súťaž niesla zmenený názov – *Extraliga* a počet účastníkov bol oproti minulej sezóne znížený o 2 družstvá. Svoj tretí titul získalo družstvo HC Topoľčany, keď vo finálovom dueli zvíťazilo nad obhajcom prvenstva z HK VSŽ Košice.

## Systém súťaže
Systém súťaže sa oproti minulej sezóne opäť menil. Súťaž sa po novom skladala až z toch častí - základnej, nadstavbovej a z play-off. Základná časť pozostávala z 14 kôl a každý s každým sa v nej stretol raz doma a raz vonku. Po základnej časti nasledovala nadstavbová časť, v ktorej sa družstvá rozdelili do dvoch skupín, do skupiny o 1. až 4. miesto a do skupiny o 5. až 8. miesto, v ktorých sa započítavali body zo základnej časti. Nadstavbová časť o prvú štvorku pozostávala zo 6 kôl, v ktorej sa každý s každým doma a vonku stretol raz. Umiestnenie v tejto časti rozhodlo o semifinálových dvojiciach play-off. Po nich nasledovali duely o 3. miesto a finále, ktoré určilo majstra. Nadstavbová časť o 5. až 8. miesto pozostávala z 12 kôl, v ktorej sa každý s každým doma a vonku stretol dvakrát. Posledné družstvo z tejto skupiny zostúpilo do 1. ligy a predposledné hralo baráž s druhým tímom 1. ligy.

## Účastníci

## Výsledky
### Základná časť
;Zápasy

;Tabuľka

### Nadstavbová časť
#### Skupina o 1.4. miesto
;Zápasy

;Tabuľka

#### Skupina o 5.8. miesto
;Zápasy

;Tabuľka

### Play-off
;Semifinále 

;Play-off o 3. miesto 

;Finále 

## Diváci

## Konečné umiestnenie

## Baráž o extraligu

Pozn.: Odvetný zápas 23. mája bol ukončený za stavu 23 : 14 pre domáce Sečovce v predposlednej minúte po inzultácii rozhodcu bardejovským hráčom Miroslavom Lešíkom. Disciplinárna komisia SZH neskôr (4. jún) rozhodla o kontumácii zápasu v prospech Sečoviec.

## Referencie

## Pozri aj
* Extraliga hádzanárok 1997/98
* 1. liga hádzanárov 1997/98

## Externé odkazy
* Oficiálna stránka Slovenského zväzu hádzanej

## Zdroje
* Základná časť extraligy na sme.sk
* Nadstavbová časť extraligy na sme.sk
* Denník Új Szó, 1998
* Denník Šport 1997, 1998

Kategória:Hádzaná v 1997
Kategória:Hádzaná v 1998
Kategória:Šport na Slovensku v 1997
Kategória:Šport na Slovensku v 1998
Kategória:Extraliga hádzanárov
Polykles zo Sparty

**Polykles** alebo **Polyklés** (*Polykles*/ iný prepis *Polyklés*) bol víťaz v tethrippe na olympijských hrách v roku 440 pred Kr.

Polykles zo Sparty zvíťazil v tethrippe (jazdeckých pretekov dvojkolesových vozov so štvorzáprahom) na 85. olympijských hrách v roku 440 pred Kr. Tethripon sa v Olympii zaviedol na 25. hrách v roku 680 pred Kr.. Prvým víťazom tejto disciplíny bol Pagóndas z Téb.

Staroveký autor Pausanias uvádza, že Polykles, nazývaný tiež *Polychalkos* (Bohatý kovom), víťaz olympijských hier v štvorzáprahu, mal v olympijskej *Altide* sochu, ktorá mala vo svojej pravici stuhu. Pri jeho soche stáli sochy detí, jedno držalo koleso voza a druhé sa naťahovalo za stuhou. Nápis na podstavci hlásal, že Polykles v tethrippe zvíťazil i na pythijských, isthmiských a nemejských hrách. 
    
## Referencie a bibliografia

Kategória:Víťazi starovekých olympijských hier v tethrippe
Kategória:Starovekí športovci zo Sparty
Lineácia

[náhľad|Doubravčanská [ortorula s výraznou minerálnou lineáciou.]]
**Lineácia** je v štruktúrnej geológii lineárne, rovnobežné usporiadanie štruktúr horniny. Jedná sa o opisný termín, ktorým možno pomenovať rôzne štruktúry vznikajúce rozmanitými spôsobmi. Tektonická lineácia je penetratívna, to znamená, že prestupuje celým objemom horniny a mala by byť pozorovateľná v celom jej objeme. Rozoznávaných býva niekoľko typov linácie: lineácia natiahnutia, krenulačná lináecia, minerálna lineácia, intersekčná lineácia a rôzne iné. Lineácia býva zaznamenávaná do geologických máp ako línia so smerom a veľkosťou sklonu.

Intersekčná lineácia je lineárne usporiadanie, ktoré vzniká prienikom dvoch plôch pretínajúcich horninu. Typickým príkladom je prienik pôvodnej vrstvovitosti a naloženej plochy foliácie, napr. kliváže. Takáto lineácia je rovnobežná s osovou rovinou vrás, ktoré pri deformácii hornín vznikajú. Pretínaním dvoch foliácii vzniká aj krenulačná folicácia, ktorá je prienikom krenulačnej kliváže a staršej foliácie.

Lineácia natiahnutia je významná tektonická lineácia vznikajúca naťahovaním minerálnych zŕn, klastov alebo fosílií v dôsledku tektonických procesov. Často vzniká v dôsledku orientácie prizmatických minerálov ako sú amfiboly, alebo prednostným usporiadaním minerálnych agregátov ako kremeňa a živcov. Dochádza k nej rotáciou pevnejších minerálov v plastickej základnej hmote, rekryštalizáciou v priebehu deformácie a rastom v deformačných tieňoch a ďalšími procesmi.

## Referencie

Kategória:Štruktúrna geológia
Torre Vitri

**Torre Vitri** je mrakodrap v hlavnom meste Panamy, Ciudad de Panamá. S celkovou výškou  je druhou najvyššou budovou krajiny, hneď po Trump Ocean Club International Hotel and Tower.

Výstavba prebiehala v rokoch 2007 – 2012 a architektom bola spoločnosť Pinzón Lozano & Asociados Arquitectos. Dnes je treťou najvyššou budovou Latinskej Ameriky.

## Referencie

## Externé odkazy
* Torre Vitri v databáze *SkyscraperPage.com*
* Torre Vitri v databáze *Emporis*

Kategória:Mrakodrapy v Paname (mesto)
Kategória:Architektúra z 2012
Endokrinný disruptor

**Endokrinný disruptor** je chemická látka, ktorá môžu narúšať endokrinný systém a vyvolávať nepriaznivé účinky na človeka alebo na prírodu.
Ako endokrinné disruptory sú považované napríklad dioxíny, polychlórované bifenyly, ftaláty, DDT alebo bisfenol A.

## Externé odkazy
* Theo Colborn, Dianne Dumanoski, John Peterson Myers. *Our stolen future - are we threatening our fertility, intelligence, and survival? : a scientific detective story*, New York 1996, ISBN 0-452-27414-1


Kategória:Toxikológia
Polykles

**Polykles** alebo **Polyklés** (*Polykles*/ iný prepis *Polyklés*) môže byť:
* v gréckej mytológii vodca Kaukónov, pozri Polykles (mytológia)
* olympijský víťaz v tethrippe v roku 440 pred Kr., pozri Polykles zo Sparty 
* olympijský víťaz v behu na jedno stadion v roku 348 pred Kr., pozri Polykles z Kyrény 
* grécky sochár v 4. stor. pred Kr., pozri Polykles Starší
* aténsky sochár v 2. stor. pred Kr., pozri Polykles z Atén
* starogrécky maliar, pozri Polykles (maliar)
Travertinová kaskáda

**Travertinová kaskáda** je prírodná pamiatka ev. č. 1092 na západnom okraji obce Tichá v okrese Nový Jičín. Oblasť spravuje Agentúra ochrany prírody a krajiny ČR.

## Ochrana
Predmetom ochrany je významný geologický útvar- travertínový val- a lesný a lúčny biotop s výskytom osobitne chránených druhov rastlín na svahu Tichavskej hůrky. 

## Umiestnenie
Tento významný chránený prírodný výtvor sa nachádza na katastrálnom území obce Tichá. Tvorí ho výdatný sladkovodný prameň, ktorý je pravým prítokom riečky Tichavky. Vyviera na juhozápadnom úbočí Tichavy (Tichavské hůrky) vo výške asi 370 m n.m., ktorej južnú časť tvorí vápenec. Podľa rozprávania starých občanov vraj sú v podzemí trhliny, snáď aj jaskyne, kde sa drží hladina vody, ktorá práve tu vyviera a vápenec sa usadzuje na tráve, machu a okolo toku a tým sa stále koryto potôčika zvyšuje. 

Dĺžka takto vzniknutého potôčika je cca 120 m, po celej dĺžke nepriberá žiadny prítok. Potôčik vytvára recentnú travertínovú kaskádu výrazne vyvýšenú nad okolitý terén. Podložie potôčika je tvorené travertínovým valom o výške 10 - 70 cm. Vo vrcholovej časti valu je vyerodované plytké koryto, hlboké 5 - 10 cm a o rovnakej šírke. Vo svojej hornej časti preteká potôčik lesom. Cez veľkú rýchlosť tečúcej vody sú práve v týchto miestach nanášané travertínové kaskády najväčšej mocnosti. V druhej polovici toku sa vinul potôčik po okraji lúky, po povodniach v roku 1997 však došlo k zosuvu okolitých brehov a bola porušená aj dolná časť potôčika.

Vzhľadom k tomu, že vyššie opísaný útvar je jediným svojho druhu v okrese Nový Jičín, je chránený zákonom č. 40/1956 Zb. o štátnej ochrane prírody a bol vyhlásený dňom 1. 7. 1988 chráneným prírodným výtvorom "TRAVERTINOVÁ KASKÁDA".

## Referencie


## Pozri aj
* Zoznam chránených území v okrese Nový Jičín

## Iné projekty

## Externé odkazy
* Vyhláška ONV v Novom Jičíne, ktorou sa určuje chránený prírodný výtvor.

## Zdroj

Kategória:Chránené územia v okrese Nový Jičín
Kategória:Skalné útvary v Česku
Kategória:Podbeskydská pahorkatina
Kategória:Prírodný park Podbeskydí
Kategória:Tichá
Stříbrné jezírko

**Stříbrné jezírko** je prírodná pamiatka ev. č. 1340 v blízkosti dediny Jestřabí, jednej z miestnych častí mesta Fulnek v okrese Nový Jičín. Jazierko, obklopené lesom, sa nachádza v lokalite zvanej Pohořské vrchy, približne 1¼km juhozápadne od Jestřabí. Oblasť spravuje Agentúra ochrany prírody a krajiny ČR.

## Ochrana
Predmetom ochrany je zaplavená galenitová baňa, významný biotop vodných živočíchov a obojživelníkov.

## Referencie


## Pozri aj
* Zoznam chránených území v okrese Nový Jičín
* Lípy u hřbitova v Jestřabí - pamätné stromy pri ceste z Jestřabí k jazierku

## Iné projekty

## Externé odkazy
* Vyhláška ONV v Novom Jičíne, ktorou sa určuje prírodná pamiatka.

## Zdroj

Kategória:Chránené územia v okrese Nový Jičín
Kategória:Lomy v Česku
Kategória:Fulnek
Fytoestrogén

**Fytoestrogén** je prírodná látka s účinkom podobným estrogénu 

Ide o skupiny nesteroidných látok, z ktorých najvýznamnejšie sú izoflavóny, lignány a kumestany.

Kategória:Endokrinológia
Kategória:Výživa
Izoflavón

thumb|Chemická štruktúra izoflavónu (3-fenyl-4''H''-1-benzopyr-4-one) 
**Izoflavón** je zlúčenina rastlín, ktorá sa viaže na estrogénové receptory a tým modifikuje účinok estrogénov v tele, bežne sú označované ako fytoestrogény. 

Príklady izoflavónov: genisteín, daidzeín, glycetín, formononetín, biochanín A

Výskyt: sója, ďatelina, ploštičník

Kategória:Rastlinné hormóny
Polykles z Kyrény

**Polykles** alebo **Polyklés** (*Polykles*/ iný prepis *Polyklés*) bol olympijský víťaz v behu na jedno stadion v 4. stor. pred Kr.

Polykles z Kyrény zvíťazil v behu na jedno stadion na 108. olympijských hrách v roku 348 pred Kr. V behu na jedno stadion sa v Olympii súťažilo už od založenia hier v roku 776 pred Kr. a bola to na hrách jediná súťažná disciplína do roku 724 pred Kr., keď sa zaviedol aj beh na dve stadiá. Beh na jedno stadion sa ale aj naďalej považoval za hlavné preteky, menom víťaza týchto pretekov sa označovala celá olympiáda.

Olympijské víťazstvo Polykla zaznamenal cestovateľ a spisovateľ Pausanias, a to v súvislosti s datovaním víťaznej bitky macedónskeho kráľa Filipa II. proti Fókom v tzv. desaťročnej svätej vojne.
     
## Referencie a bibliografia

## Pozri aj
* Zoznam olympijských víťazov staroveku

Kategória:Víťazi starovekých olympijských hier v behu na jedno stadion
Kategória:Starovekí športovci z Kyrény
Extraliga hádzanárov 1999/00

**Extraliga hádzanárov** v sezóne **1999/00** bol 7. ročník najvyššej hádzanárskej ligy mužov, spravovanej Slovenským zväzom hádzanej. Jej špecifikom bolo, že sa prvých 6 tímov kvalifikovalo do novovytvorenej spoločnej česko-slovenskej súťaže (HIL) a extraliga sa na 5 rokov prerušila. Novým majstrom Slovenska sa stalo družstvo ŠKP Sečovce, ktoré vo finále vyhralo nad víťazom základnej aj nadstavbovej časti1. MHK Košice.

## Systém súťaže
Systém súťaže sa oproti minulej sezóne zmenil. Súťaž sa skladala z troch častí - základnej, nadstavbovej a z play-off. Základná časť pozostávala z 14 kôl a každý s každým sa v nej stretol raz doma a raz vonku. Po základnej časti nasledovala nadstavbová časť, v ktorej sa družstvá nerozdelili do dvoch výkonnostných skupín ako v predchádzajúcich sezónach, ale do dvoch rovnocenných skupín A a B, v ktorých sa započítavali aj výsledky zo základnej časti. Nadstavbová časť pozostávala zo 6 kôl, v ktorej sa každý s každým doma a vonku stretol raz. Umiestnenie v tejto časti rozhodlo o semifinálových dvojiciach play-off. Po nich nasledovali zápasy o 3. miesto a finále, ktoré určilo majstra. Družstvá na 3. a 4. mieste v nadstavbových skupinách hrali play-off o konečné umiestnenie. Všetky duely play-off sa hrali na 3 víťazné zápasy. Najlepších 6 družstiev postúpilo v nasledujúcej sezóne do novovytvorenej Česko-slovenskej hádzanárskej interligy (HIL). Zvyšné 2 družstvá zostúpili do 1. ligy.

## Účastníci

## Výsledky
### Základná časť
;Zápasy

;Tabuľka

### Nadstavbová časť
#### Skupina A
;Zápasy

;Tabuľka

#### Skupina B
;Zápasy

;Tabuľka

### Play-off
;Play-off o 7. miesto 

;Play-off o 5. miesto 

;Semifinále 

;Play-off o 3. miesto 

;Finále 

## Diváci

## Konečné umiestnenie

## Referencie

## Pozri aj
* Extraliga hádzanárok 1999/00
* 1. liga hádzanárov 1999/00

## Externé odkazy
* Oficiálna stránka Slovenského zväzu hádzanej 

## Zdroje
* Základná časť extraligy na stránke sme.sk 
* Nadstavbová časť extraligy na stránke hospodarskyklub.sk 
* Sezóna 1999/00 extraligy na stránke forevervszkosice.sk 
* Denník Šport 1999, 2000

Kategória:Hádzaná v 1999
Kategória:Hádzaná v 2000
Kategória:Šport na Slovensku v 1999
Kategória:Šport na Slovensku v 2000
Kategória:Extraliga hádzanárov
Lenka Krobotová

**Lenka Krobotová** (* 10. marec 1977, Plzeň) je česká herečka, dcéra herca a režiséra Miroslava Krobota a herečky Hany Doulovej.

## Životopis
Vyštudovala činoherné herectvo na DAMU.

V roku 2000 sa stala členkou súboru *Dejvického divadla*. Okrem tohto divadla pôsobí i ako filmová a rozhlasová herečka. V roku 2020 načítala audioknihu Mona (vydala Audiotéka).

Je vydatá, jej manželom je Václav Havelka, majú spolu dvoch synov, Šimona a Eliáša.

## Divadelné úlohy
* 1996 – Gréta – Ödön von Horváth: *Don Juan sa vracia z vojny*, Divadlo Labyrint
* 1997 – Matrjona – Fiodor Michajlovič Dostojevskij: *[[Bratia Karamazovovci]]*, Divadlo na Vinohradoch
* 1998 – Zoja – Michail Bulgakov: *Zojin byt*
* 1998 – Spakonia – Francis Beaumont, John Fletcher: *Kráľ nekráľ*, Činoherní klub
* 1998 – Paraška – Ivan Bunin: *Pri ceste*, A-studio Rubín
* 2000 – Matylda de la Mole – Stendhal: Červený a čierny, Divadlo ABC
* 2000 – Amy Spettiguová – Brandon Thomas: *Charleyova teta*, Divadlo ABC

### Dejvické divadlo
* 2000 – Grušenka – Fiodor Michajlovič Dostojevskij: *Bratia Karamazovovci*
* 2000 – Olga Sergejevna Iljinská – Ivan Alexandrovič Gončarov: *Oblomov*
* 2001 – Princezná – *O zakliatom hadovi*
* 2002 – Sylvia – Petr Zelenka: *Príbehy obyčajného šialenstva*
* 2002 – Fay – Joe Orton: *Lup*
* 2002 – Irina – Anton Pavlovič Čechov: *[[Tri sestry]]*
* 2002 – Marta – Miroslav Krobot: *Sirup*
* 2003 – Papagena – Wolfgang Amadeus Mozart: *Čarovná flauta*,
* 2003 – Stella – Tennessee Williams: *[[Električka zvaná Túžba]]*
* 2004 – SEKEC MAZEC
* 2005 – Róza – Karel František Tománek: *KFT/sendviče reality®*
* 2005 – Katarína – Petr Zelenka: *Teremin*
* 2006 – Charlotta – Johann Wolfgang Goethe: *Spriaznení voľbou*
* 2008 – Aglája – Fjodor Michajlovič Dostojevskij, Miroslav Krobot: *Idiot*
* 2010 – Úradnička v banke – Aki Kaurismäki: *Muž bez minulosti*
* 2012 – Evelyn – Irvine Welsh: *Upchytý systém*
* 2013 – Máša – Anton Pavlovič Čechov: *Čajka*
* 2014 – Dora Diamantová - Karel František Tománek: *KAFKA ´24*, réžia: Jan Mikulášek

## Filmografia

* 2023: Nikdy nehovor nikdy

## Referencie


## Poznámky


## Iné projekty

## Externé odkazy
* 
* 
*  
* Lenka Krobotová na FDb.cz
* Lenka Krobotová na stránke Dejvického divadla
* Lenka Krobotová na Dabingforum.cz

## Zdroj

Kategória:České divadelné herečky
Kategória:České filmové herečky
Kategória:České televízne herečky
Kategória:Držitelia Českého leva
Kategória:Osobnosti z Plzne
Kryštof Hádek

**Kryštof Hádek** (* 10. marec 1982, Praha) je český herec, má dvoch starších bratov, herca Matěja a lekára Ondřeja.

## Životopis
Jeho matka Jana Hádková je filmová režisérka a publicistka. Herectvu sa venuje od detstva, keď pôsobil v Dismanovom detskom rozhlasovom súbore. Štúdium herectva na Pražskom konzervatóriu nedokončil. Rok a pol herectvo študoval na londýnskej škole Academy Of Music And Drama Art. Pravidelne hrá v Mestských divadlách pražských, hosťuje aj v smíchovskom Švandovom divadle. Okrem svojej divadelnej a filmovej práce pôsobí aj v dabingu.

Medzi jeho najznámejšie filmové úlohy patria čatár Vojtíšek z filmu *[[Tmavomodrý svět]]* z roku 2001 režiséra Jana Svěráka. Hlavnú rolu stvárnil vo filme *3 sezóny v pekle* režiséra Tomáša Mašína z roku 2009. Za túto úlohu obdržal ocenenie Český lev za mužský herecký výkon v hlavnej úlohe. Účinkoval aj vo filmoch *Signál* a *Bobule* 1, 2 a 3.

V roku 2010 bol zaradený Európskou organizáciou pre propagáciu a export filmov European Film Promotion (EFP) do zoznamu Shooting Stars 2010.

V roku 2017 načítal audioknihu Velký sešit (vydala Audiotéka).

## Filmografia
* 2023: ''Lieta v tom''

## Externé odkazy
* 
* 
* 
* Kryštof Hádek na fdb.cz
* Kryštof Hádek na EFP 

## Zdroj

Kategória:Českí divadelní herci
Kategória:Českí filmoví herci
Kategória:Držitelia Českého leva
Kategória:Osobnosti z Prahy
Na Čermence

**Na Čermence** je prírodná pamiatka ev. č. 1339 asi 2 km západne od dediny Kamenka, jednej z miestnych častí mesta Odry v okrese Nový Jičín. Oblasť spravuje Agentúra ochrany prírody a krajiny ČR.

## Ochrana
Predmetom ochrany je významné prirodzené hniezdisko mnohých druhov vtáctva v starej bučine s prímesou lipy, jedle, javora a smreku na svahoch úbočí dvoch ľavostranných prítokov riečky Čermná.

## Referencie


## Pozri aj
* Zoznam chránených území v okrese Nový Jičín

## Externé odkazy
* Vyhláška ONV v Novom Jičíne, ktorou sa určuje prírodná pamiatka.
* Stručný popis na stránke Taggmanager.cz 

## Zdroj

Kategória:Chránené územia v okrese Nový Jičín
Kategória:Odry
Kategória:Prírodný park Oderské vrchy
Kyzylkum

**Kyzylkum** (, ) je piesočnatá púšť v Ázii; šestnásta najväčšia púšť na Zemi. Jej meno v turkických jazykoch znamená *červená púšť*. Nachádza sa v strednej Ázii medzi riekami Amudarja a Syrdarja; zväčša na území Uzbekistanu, no časť z nej leží aj v Kazachstane a Turkménsku. Jej rozloha je cca .

## Geografia
Územie je zväčša rovné s maximálnou nadmorskou výškou  a s menším počtom vyvýšenín. Väčšina územia je pokrytá piesočnými dunami, severozápad púšte viac-menej takyrmi (soľné planiny); nachádza sa tu aj zopár oáz. Poľnohospodárstvo je rozvinuté hlavne pri riekach (Amudarja, Syrdarja) a v oázach. Teplota môže v letných mesiacoch (od polovice mája po polovicu septembra) stúpnuť na extrémne hodnoty. V Atamurate, meste položenom pri rieke Amudarja, namerali v júli 1983 rekordných 51,7 °C.

## Fauna
Púštna fauna zahrňuje korytnačku stepnú a varana púštneho, ktorý môže dosiahnuť dĺžky 1,6 m. Sajgy občas migrujú cez severnú časť púšte.

Na území púšte v Bucharskej provincii bola v roku 1971 založená prírodná rezervácia s rozlohou . V tejto rezervácii sa prirodzene vyskytujú jelene lesné bucharské (poddruh jeleňa lesného), diviaky, bažanty a orly skalné.

Ďalšia rezervácia sa nachádza cca 40 km južne od Buchary; je to chovná stanica pre ohrozené druhy, ako sú niektoré druhy gaziel, Kôň Przewalského a i. Bola založená v roku 1977 a jej rozloha je .

## Ekonómia a ťažba
Miestni obyvatelia využívajú toto územie ako pasienky pre svoj dobytok (najmä ovce, ťavy a dromedáre).

Kyzylkum je veľmi dobre známy pre svoje ložiská zlata, uránu, medi, hliníku, striebra, zemného plynu a ropy. Zlatá horúčka začala v 70. rokoch pri meste Muruntau. Centrá ťažby a hutníctva sú Navoi, Zarafšan a Uchkuduk. Centrá plynárenského priemyslu sú Gazli a Mubarek.

## Galéria

Súbor:Sand-dune.JPG|Väčšina územia je pokrytá piesočnými dunami.
Súbor:Cattle.JPG|Miestni obyvatelia využívajú toto územie ako pasienky pre svoj dobytok.
Súbor:Qyzyl-Qum-Desert-landscape.JPG


## Iné projekty

## Zdroj

Kategória:Púšte Ázie
Kategória:Uzbekistan
Kategória:Piesočné púšte
Panamerické majstrovstvá v bejzbale žien 2009

**Panamerické majstrovstvá v bejzbale žien 2009** boli 1. Panamerické majstrovstvá v bejzbale žien, ktoré organizuje Panamerická bejzbalová konfederácia (COPABE). Konali sa od 15.20. novembra 2009 vo Valencii, vo Venezuele, za účasti 4 tímov. Pôvodne sa malo na turnaji predstaviť až 6 tímov, okrem zúčastnených aj Kolumbia a Brazília. Zápasy sa hrali na štadióne Estadio de Beisbol Alejandro Sevilla. Titul získalo domáce družstvo .

Majstrovstvá tiež slúžili ako kvalifikácia amerických družstiev na Majstrovstvá sveta 2010. Kvalifikovali sa na ne 2 najlepšie družstvá.

## Výsledky
### Základná skupina

### Play off
#### Semifinále

#### Finále

## Konečné poradie

## Referencie

## Externé odkazy
* Oficiálna stránka Panamerickej bejzbalovej konfederácie  

## Zdroj
* Panamerické majstrovstvá 2009 na stránke girlsplaybaseball.com 

Kategória:Bejzbal v 2009
Ženy
Bejzbal
Pusté nivy

**Pusté nivy** bola prírodná pamiatka ev. č. 1962 neďaleko obce Kunín v okrese Nový Jičín. Oblasť spravovala AOPK ČR Správa CHKO Poodří.

Predmetom ochrany bol zvyšok lužného lesa s mohutnými trsmi lipy malolistej, zaplavované tône. 


Ochrana územia bola zrušená ku dňu 22. septembru 2014 rozhodnutím Spravy chránenej krajinnej oblasti Poodří.



File:Pusté nivy 2.JPG|Pohľad na prírodnú pamiatku zo západu
File:Pusté nivy 4.JPG|Spadnutý strom
File:Pusté nivy 11.JPG|Mladšie lipy
File:Pusté nivy 8.JPG|Porast cesnaku medvedieho
File:Pusté nivy 9.JPG|Periodická tôň bez vody


## Referencie


## Pozri aj
* Zoznam chránených území v okrese Nový Jičín

## Iné projekty

## Externé odkazy
* Vyhláška Správy CHKO Poodří o zriadení pamiatky
* Vyhláška Správy CHKO Poodří o zrušení pamiatky 

## Zdroj

Kategória:Chránené územia v okrese Nový Jičín
Kategória:Chránená krajinná oblasť Poodří
Kategória:Lužné lesy v Česku
Water Tower Place

**Water Tower Place** je 9. najvyšší mrakodrap v Chicagu v štáte Illinois (USA). Budova sa nachádza na North Michigan Avenue a so 74 poschodiami je vysoká . V budove sa nachádza hotel, byty, kancelárie a v spodných niekoľkých poschodiach je prvý viacposchodový obchodný dom v Amerike, ktorý ponúka viac než 100 obchodov, niekoľko reštaurácií, kino a kryté parkovisko.

## Pozri aj
* Zoznam najvyšších budov v Chicagu

## Zdroj

## Externé odkazy
* Water Tower Place v databáze *SkyscraperPage.com*
* Water Tower Place v databáze *Emporis*

Kategória:Mrakodrapy v Chicagu
Kategória:Architektúra z 1976
Korniansky ropný prameň

**Prírodná pamiatka Korniansky ropný prameň** predstavuje povrchový výver ľahkej ropy sprevádzaný výronmi samozapaľujúceho sa metánu a občasným bublaním. Vyhlásená za prírodnú pamiatku bola v roku 1984. Patrí medzi najznámejšie turistické atrakcie na Kysuciach. Výver predstavuje výtok z poškodeného, resp. zle utesneného nepoužívaného vrtu T-1.

## Lokalita
Ropný prameň sa nachádza v obci Korňa v okrese Čadca neďaleko lesov Turzovky v blízkosti Beskýd. Je k nemu voľný prístup. GPS: N 49,41115°, E 18,57962°.

## Základné informácie a zaujímavosti
Aktívny prírodný povrchový výver ropy s pozvoľným odtokom, doprevádzaný výronom plynu (metánu - CH4), dokumentuje roponosnosť flyšového pásma. Význam tohto ropného prameňa zvyšuje skutočnosť, že sa zachoval ako jediný z niekoľkých ďalších menších výskytov povrchového výtoku ropy na Kysuciach a vôbec na Slovensku a v strednej Európe. Typovo sa jedná o parafinickú ropu s nízkym obsahom olejov, malým množstvom aromatických uhľovodíkov a asfalticko-smolných látok.

Prameň sa rozprestiera na ploche 0,171 ha.

Na mieste výveru ropy sa v minulosti uskutočnilo niekoľko vrtov, ukázalo sa však, že ťažba by bola vzhľadom na množstvo ropy ekonomicky náročná a nerentabilná. Ropný prameň dodnes nenašiel žiadne využitie, slúži len ako unikátna turistická atrakcia. V blízkosti však bolo nájdené nálezisko zemného plynu, ktorý môže v budúcnosti slúžiť na vykurovanie obce.

Podľa dávnej legendy bol objavený vďaka pytliakovi menom Žúbor, ktorý pri prenasledovaní zveri zapadol do náleziska ropy. Povesť zo 17. storočia hovorí, že v lesoch pri Turzovke vyvierala „čierna voda“ z ktorej chodili piť čerti. Počas druhej svetovej vojny obyvatelia Korne využívali palivo na osvetľovanie a vykurovanie príbytkov, mazanie vozov a obuvi ako aj liečbu kožných chorôb dobytka.

## Referencie

## Iné projekty

## Externé odkazy
* Poloha na turistickej mape

## Zdroje
* HAŽÍKOVÁ, I. 2013. Ropný prameň v Korni si prišli pozrieť zvedavci z Nového Zélandu. Dostupné online. 
* ČENKOVÁ, E. Korňanský ropný prameň. Dostupné online.

Kategória:Geologické lokality na Slovensku
Kategória:Prírodné pamiatky v Žilinskom kraji
Kategória:Chránená krajinná oblasť Kysuce
Kategória:Chránené územia v okrese Čadca
Kategória:Korňa
Sibyla Mislovičová

PhDr. **Sibyla Mislovičová** (* 30. jún 1958, Bratislava) je slovenská jazykovedkyňa, autorka detských kníh a prekladateľka.

Pracuje ako vedecká tajomníčka Jazykovedného ústavu Ľudovíta Štúra, a známa je dlhoročným účinkovaním v rubrike Slovenského rozhlasu Slovenčina na slovíčko. Je autorkou viac ako dvoch desiatok kníh pre deti. 

Je hlavnou redaktorkou časopisu „Kultúra slova“.

## Životopis
V rokoch 19781982 študovala na Filozofickej fakulte Univerzity Komenského v Bratislave (slovenský jazyk – poľský jazyk). Od roku 1983 do 1984 pôsobila ako učiteľka na Základnej škole v Bratislave, Jeremenkova ul.. Od roku 1985 pôsobí ako odborná pracovníčka Jazykovedného ústavu Ľudovíta Štúra SAV v Bratislave. Pracuje v oblasti výskumu slovnej zásoby spisovnej slovenčiny, sociolingvistiky a kultúry jazyka.

## Referencie

Kategória:Slovenskí jazykovedci
Kategória:Slovenskí spisovatelia pre deti a mládež
Kategória:Absolventi Filozofickej fakulty Univerzity Komenského v Bratislave
Kategória:Slovenskí pedagógovia
Kategória:Pracovníci Jazykovedného ústavu Ľudovíta Štúra SAV
Kategória:Slovenskí prekladatelia
Kategória:Osobnosti z Bratislavy
Kategória:Slovenskí slovakisti
Dopisovateľ

**Dopisovateľ**, resp. **dopisovateľka** je osoba externe spolupracujúca s redakciou masmédia, ktorá tvorí žurnalistické prejavy, ale žurnalistike sa nevenuje profesionálne. Redakciu pravidelne informuje o aktuálnych témach zo svojho prostredia (bydliska, oblasti podnikania, pracoviska ap.).

Podľa *[[Malá encyklopédia žurnalistiky|Malej encyklopédie žurnalistiky]]* (1982) by redakcie *„mali viesť a usmerňovať <abbr title="dopisovateľov">d.</abbr> (aj prostredníctvom vyslaných redaktorov) a vedieť odhadovať ich schopnosti a talent pre novinársku prácu.“* Najaktívnejší dopisovatelia sa dostávajú do evidencie redakcie (buď listového oddelenia alebo redaktora, resp. redaktorky, ktorá má vypracovávanie takejto evidencie v kompetencii). S niektorými tak redakcie podpisujú pracovné zmluvy a v konečnom dôsledku sa môžu stať súčasťou profesionálneho novinárstva.

Niekedy sa za dopisovateľa pokladá aj spoluautor žurnalistického prejavu, ktorý vznikol výsledkom redaktorovej cesty do terénu. Výraz dopisovateľ sa niekedy používa ako synonymum ku korešpondentovi, resp. spravodajcovi (na rozdiel od vyššie uvedenej definície je korešpondent, resp. spravodajca profesionálnym žurnalistom).

## Referencie

## Použitá literatúra
* 
* 
* 
* 
* 

Kategória:Povolania
Kategória:Žurnalistika
Prameny Zrzávky

**Prameny Zrzávky** je prírodná pamiatka ev. č. 1665 juhovýchodne od obce Hostašovice v okrese Nový Jičín. Oblasť spravuje Agentúra ochrany prírody a krajiny ČR.

## Ochrana
Predmetom ochrany sú *Kyselka* a *Smradlavka*: dva samostatné vývery vody so silným obsahom síranu železitého a sírovodíka (celkovo ochraňuje prírodná pamiatka prameňov päť, ale len tieto dva sú dostatočne výdatné). Pramene sú pokladané za liečivé. Kyselka obsahuje v 1 l vody 96 mg Ca2+ a 19,5 mg Mg2+, čo sú údaje plne porovnateľné so známou mattonku (Ca2+ 84,5, Mg2+ 25). Hlavnou zaujímavosťou tejto pamiatky je však výrazný rozdiel v zložení Kyselky a Smradlavky - hoci sú len 5 metrov od seba, vyvierajú z rôznych podloží a najmä v obsahu iónov sírnych solí sú veľmi rozdielne, čo sa dá ľahko spoznať čuchom a odráža sa to aj v ich názvoch . Takýto rozdiel medzi blízkymi pramene je unikátny.

Súčasťou prírodnej pamiatky sú aj priľahlé mokraďové lúky na protiľahlej strane cesty, ktorých vodný režim aj vegetácie sú priamo ovplyvňované voľným rozlevom ďalšieho sírového prameňa v samom okraji cesty. Ďalší prameň je vo vzdialenosti cca 200 m južne od týchto dvoch.

V mokraďovom spoločenstve sa vyskytuje niekoľko zvlášť chránených druhov rastlín, napr. vstavačovec májový.

## Galéria

Súbor:Prameny Zrzávky - springs.JPG|Vľavo železitý prameň, vpravo sírovodíkový prameň
Súbor:Prameny Zrzávky - železitý pramen.JPG|Prameň s obsahom síranu železitého
Súbor:Prameny Zrzávky - sirovodíkový pramen.JPG| Prameň s obsahom sírovodíku


## Referencie


## Pozri aj
* Zoznam chránených území v okrese Nový Jičín

## Iné projekty

## Literatúra
* Hanák, J. a kol .: Sprievodca náučným vlastivednú chodníkom Františka Palackého, Český zväz ochrancov prírody, ZO Nový Jičín 1997

## Externé odkazy
* Vyhláška Okresného úradu v Novom Jičíne o zriadení pamiatky strana 1., strana 2., strana 3.
* Pamiatka na stránke Nového Jičína. 
* Geologické lokality.cz

## Zdroj

Kategória:Pramene v Česku
Kategória:Hostašovice
Kategória:Chránené územia v okrese Nový Jičín
Kategória:Povodie Odry
Kategória:Prírodný park Podbeskydí
Polštářové lávy ve Straníku

**Polštářové lávy ve Straníku** je prírodná pamiatka ev. č. 1894 na severnom okraji obce Nový Jičín v okrese Nový Jičín. Oblasť spravuje Agentúra ochrany prírody a krajiny ČR.

## Ochrana
Predmetom ochrany je veľký odkryv s poduškovými lávami.

## Referencie


## Pozri aj
* Zoznam chránených území v okrese Nový Jičín

## Iné projekty

## Externé odkazy
* Nariadenie OÚ Nový Jičín o zriadení prírodnej pamiatky strana 1., strana 2., strana 3.
* Geologické lokality
* Popis na stránke taggmanager.cz 

## Zdroj

Kategória:Chránené územia v okrese Nový Jičín
Kategória:Skalné útvary v Česku
Kategória:Podbeskydská pahorkatina
Kategória:Prírodný park Podbeskydí
Kategória:Nový Jičín
Straník (Nový Jičín)

thumb|Jedna z dvoch kaplniek v obci
**Straník** je jednou z miestnych častí Nového Jičína. Prvé písomné zmienky o obci pochádzajú z roku 1412. 

## História obce
thumb|left|Katastrálne územie Nového Jičína
Obec patrila Starojičínskému panstvu. Do roku 1867 chodili deti do školy do neďalekých Hostašovíc, potom už do novovybudovanej školy priamo vo Straníku. Dňa 1. januára 1979 sa Straník pripojil k Novému Jičín.

## Geológia

Na území Straníku sa nachádza prírodná pamiatka Polštářové lávy ve Straníku, ktorú tvoria vulkanické horniny.

## Referencie


### Literatúra
* 

## Externé odkazy
* Územno identifikačný register ČR
* Aplikácie adresy na MVČR
* Databáza štatistických obvodov 
* Stránka o Straníku
* Stránka o Straníku II.

## Zdroj

Kategória:Dediny okresu Nový Jičín
Kategória:Nový Jičín
Kategória:Valašsko (Morava)
Labax z Leprea

**Labax** (*Labax*) bol olympijský víťaz v boxe v štvrtom storočí pred Kr.

Labax, syn Eufróna z élidskej obce Lepreos, zvíťazil v boxe (pygmé) na 101. olympijských hrách v roku 376 pred Kr. V Olympii sa box zaviedol na 23. hrách v roku 688 pred Kr. a prvým víťazom tejto disciplíny bol Onomastos zo Smyrny.

Staroveký autor Pausanias, ktorý v druhom storočí na svojej ceste Gréckom navštívil aj Olympiu, uvádza, že v olympijskej Altide videl aj sochu olympionika Labaka. Osem rokov po Labakovom víťazstve na olympijských hrách, t. j. v roku 368 pred Kr. sa Leprejčania stali súčasťou arkádskeho spolku.

## Referencie a bibliografia

## Pozri aj
* Zoznam olympijských víťazov staroveku

Kategória:Víťazi starovekých olympijských hier v boxe
Žilina (Nový Jičín)

**Žilina** (kataster **Žilina u Nového Jičína**,  ) je jednou z miestnych častí Nového Jičína. Prvá písomná zmienka pochádza z roku 1399.

## História
thumb|left|Katastrálne územie Nového Jičína
Obec pôvodne patrila Štramberskému panstvu, v období od roku 1437 do roku 1558 potom panstvu Starojičínskému, nakoniec však pripadla Novému Jičínu. Až do 16. storočia bola dedina čisto česká, časom sa však z nej stávala dedina nemecká (v roku 1938, dôsledkom Mníchovskej dohody bola pripojená  k Nemecku). Nemeckou dedinou zostala Žilina až do konca 2. svetovej vojny, kedy 6. mája 1945 bola oslobodená Červenou armádou. 1. januára 1966 bola Žilina pripojená k Novému Jičínu.

## Referencie


### Literatúra
* 

## Externé odkazy
* Neoficiálne stránky Žiliny 
* Územno identifikačný register SR
* Aplikácie adresy na MVČR
* Databáza štatistických obvodov 

## Zdroj

Kategória:Nový Jičín
Kategória:Valašsko (Morava)
Dopisovateľ (bulletin)

***Dopisovateľ : bulletin pre dopisovateľov tlače, rozhlasu s televízie na Slovensku*** bol bulletin vydávaný Slovenským zväzom novinárov, územnou organizáciou Československého zväzu novinárov, a Slovenským úradom pre tlač a informácie ako pomôcka pre dopisovateľov, ktorí boli členmi dopisovateľských aktívov redakcií. Vychádzal v rokoch 19751980 v periodicite dvakrát ročne, pričom počet strán činil 7080 a náklad bol 6 000 (údaj k roku 1978).

## Poznámky


## Referencie
* 

## Externé odkazy
* Bulletin v internetovom katalógu Štátnej vedeckej knižnice v Košiciach

Kategória:Časopisy v Česko-Slovensku
Panamerické majstrovstvá v bejzbale mužov 2000

**Panamerické majstrovstvá v bejzbale mužov 2000** boli 5. Panamerické majstrovstvá v bejzbale mužov, ktoré organizovala Panamerická bejzbalová konfederácia (COPABE). Konali sa od 24. novembra3. decembra 2000 v Panama City, v Paname, za účasti 11 tímov. Zápasy sa hrali na štadióne Estadio Nacional de Panamá. Titul získalo domáce družstvo .

Majstrovstvá tiež slúžili ako kvalifikácia amerických družstiev na Majstrovstvá sveta 2001, ktoré organizoval Taiwan. Kvalifikovalo sa na ne 5 najlepších družstiev.

## Štadión

## Výsledky
### Základné skupiny
#### Skupina A
}
| 
| 
| 
| 
|-
|style="text-align: left;"|  
|bgcolor=#CCCCCC|&nbsp;
| 
| 
| 
| 
|-
|style="text-align: left;"|  
|bgcolor=#CCCCCC|&nbsp;
|bgcolor=#CCCCCC|&nbsp;
| 
| 
| 
|-
|style="text-align: left;"|  
|bgcolor=#CCCCCC|&nbsp;
|bgcolor=#CCCCCC|&nbsp;
|bgcolor=#CCCCCC|&nbsp;
| 
| 
|-
|style="text-align: left;"|  
|bgcolor=#CCCCCC|&nbsp;
|bgcolor=#CCCCCC|&nbsp;
|bgcolor=#CCCCCC|&nbsp;
|bgcolor=#CCCCCC|&nbsp;
| 
|}

} || 
|- bgcolor=#CCFFCC
|2. 
|align=left| 
|5|| 4|| 1||  || 
|- bgcolor=#FFDAB9
|3.
|align=left| 
|5|| 4|| 1||  || +14
|- 
|4. 
|align=left| 
|5|| 2|| 3||  || 
|- 
|5. 
|align=left| 
|5|| 1|| 4||  || 
|- 
|6. 
|align=left| 
|5|| 0|| 5||  || 
|}

#### Skupina B
}
|-
|style="text-align: left;"|  
|bgcolor=#CCCCCC|&nbsp;
| 
| 
| 
|-
|style="text-align: left;"|  
|bgcolor=#CCCCCC|&nbsp;
|bgcolor=#CCCCCC|&nbsp;
| 
| 
|-
|style="text-align: left;"|  
|bgcolor=#CCCCCC|&nbsp;
|bgcolor=#CCCCCC|&nbsp;
|bgcolor=#CCCCCC|&nbsp;
| 
|}

} || 
|- bgcolor=#CCFFCC
|2. 
|align=left| 
|4|| 3|| 1||  || +29
|- bgcolor=#FFDAB9
|3.
|align=left| 
|4|| 2|| 2||  || 
|- 
|4. 
|align=left| 
|4|| 1|| 3||  || 
|- 
|5. 
|align=left| 
|4|| 1|| 3||  || 
|}

### Play off
#### Stretnutie o 5. miesto

#### Semifinále

#### Stretnutie o 3. miesto

#### Finále

## Konečné poradie

## Referencie

## Externé odkazy
* Oficiálna stránka Panamerickej bejzbalovej konfederácie  

## Zdroje
* Panamerické majstrovstvá 2000 na stránke COPABE 
* Panamerické majstrovstvá 2000 na stránke Kanadskej bejzbalovej federácie (archive.org) 
* Panamerické majstrovstvá 2000 na stránke stoovstats.com  

Kategória:Bejzbal v 2000
Muži
Bejzbal
Brookfield Place

náhľad|Kancelárske budovy komplexu
[náhľad|[Hokejová sieň slávy]]
náhľad|Allen Lambert Galleria
**Brookfield Place** alebo staršie **BCE Place** je komplex dvoch postmoderných mrakodrapov a Hokejovej siene slávy v kanadskom Toronte. Podľa pôvodných plánov mal byť postavený aj tretí mrakodrap, ten ale dodnes nestojí, aj keď sa v nedávnej minulosti uvažovalo o jeho dokončenie.

## Budovy
### Hokejová sieň slávy

Múzeum a sieň slávy venovaná histórii ľadového hokeja.

### Canada Trust Tower
Je najvyššou budovou komplexu. Má 53 poschodí a jeho výška je , je tak piaty najvyšší mrakodrap v meste, ale aj v Kanade. Bol dokončený v roku 1990 podľa projektu spoločností Skidmore, Owings & Merrill a Bregman + Hamann Architects. V budove sa nachádzajú prevažne kancelárske priestory, ktoré obsluhuje celkom 31 výťahov. 

### Bay Wellington Tower
Je nižšou kancelárskou budovou komplexu. Má 49 podlaží a výšku , je tak 12. najvyšší mrakodrap v meste. Bol dokončený v roku 1992 podľa projektu spoločností Skidmore, Owings & Merrill a Bregman + Hamann Architects. V budove sa nachádzajú prevažne kancelárske priestory, ktoré obsluhuje celkom 41 výťahov. 

### ''BCE Place III''
Doteraz nepostavená tretia kancelárska budova. Mala mať 35 podlaží.

### Allen Lambert Galleria
 dlhé átrium nachádzajúce sa medzi budovami. Jeho architektom bol Santiago Calatrava.

## Referencie

## Iné projekty

## Externé odkazy
* Brookfield Place v databáze *CTBUH*
* 

## Zdroj

Kategória:Mrakodrapy v Toronte
FPS

**FPS** môže byť:
* skratka pre fyzikálne jednotky:
** *foot per second* (stopa za sekundu), jednotku rýchlosti, pozri stopa za sekundu
** *frames per second* (snímky za sekundu), jednotku obrazovej frekvencie, pozri obrazová frekvencia
* akronym pre Federal Protective Service
* skratka pre first-person shooter
* skratka pre fínsky hokejový klub Forssan Palloseura
Novoplan

**Novoplan** bola značka autobusov, vyrábaných na Slovensku spoločnosťou S.A.O. spol. s r.o. Lučenec a neskôr PRE-OS v rokoch 1996-2009. 

## Dejiny
Po rozdelení Československa sa obnova vozidlového parku podnikov SAD spomalila. Vláda SR sa pri nákupe nových vozidiel rozhodla podporiť autobusy slovenských výrobcov. Jedným z nich sa stal vtedajší Novop a.s. Lučenec. Pôvodne išlo o opravárenský a prestavbový závod nákladných vozidiel a autobusov značky Karosa,, ktorý vznikol transformáciou z podniku ČSAO. Po poklese zákazok sa rozhodol prejsť k výrobe autobusov, ktorú vyčlenil do dcérskej spoločnosti S.A.O. spol. s r.o. Lučenec. V roku 1998 dostal dotáciu 34 mil. Sk ako súčasť štátneho poverenia na výskum, vývoj, výrobu a skúšobníctvo autobusov pre mestskú, prímestskú a turistickú dopravu. Celkové náklady dosiahli 90 mil. Sk.

V roku 1996 bol na Autosalóne Nitra predstavený prototyp mestského modelu *C-12*, ktorý sa stal základom nového modelového radu. Dizajnový návrh bol vytvorený pracovníkmi Katedry dizajnu Fakulty umení Technickej univerzity Košice. V roku 1996 dostal Národnú cenu za dizajn v kategórii Cieľavedomé uplatňovanie dizajnu vo výrobe a službách.
Postupne boli predstavované i ďalšie modely. Prímestský *PMC-12* v roku 1997, v roku 2001 diaľková verzia *TC-12* a 9,5 metrová verzia na podvozku Mercedes Benz Atego 1217.
Veľkého úspechu sa nedočkal, v štátom organizovaných verejných súťažiach autobusov pre podniky SAD prehral najprv v roku 1998 so zvolenským Granusom, následne v roku 2000 s českou Karosou, ktorá zmontovala autobusy u dodávateľa náprav PPS Detva, aby splnila podmienku podielu domácej výroby.

V roku 2003 sa spoločnosť dostala do finančných problémov a polovicu licencie na autobusy Novoplan predala spoločnosti PRE-OS podnikateľa Mariána Troligu. 

PRE-OS inovoval mestský a prímestský model. Hlavná časť výroby sa presunula do Levoče, kde pokračovala až do novembra 2009, kedy sa tieto autobusy začali predávať pod značkou Troliga Bus s novým typovým označením. Avizovaný vývoj kĺbového modelu nebol nikdy dokončený.

## Modely

*Novoplan C-12
*Novoplan PMC-12
*Novoplan TC-12
*Novoplan PMC-9,5

### Novoplan C-15
Ide o strednopodlažný, 13,2-metrový dvojnápravový autobus. Podľa pôvodného zámeru mal byť vyrábaný ako technologicky jednoduchšia náhrada veľkokapacitných autobusov. V roku 1998 bolo vyrobené jediné vozidlo v letiskovej úprave s dverami na oboch stranách. Autobus poháňa motor DAF, umiestnený za zadnou nápravou. Spočiatko slúžil na Letisku M. R. Štefánika v Bratislave, zakrátko bol presunutý na Letisko Košice. Po dovoze nízkopodlažných Cobusov 3000 sa využíval len minimálne.

Okrem štandardných vozidiel bolo postavených i niekoľko špeciálnych nástavieb - vozidlo na prevoz väzňov, konferenčné vozidlo či volebný autobus s otvárateľnou bočnicou, ktorý na mítingoch v roku 2006 využilo Slobodné fórum.

## Referencie


Kategória:Autobusy Novoplan
Novoplan